### Resume

Vejle Kommune gav i efteråret 2020 byggetilladelse til udvidelse af [adresse] i [adresse] i Børkop.

Tilladelsen blev indklaget til Planklagenævnet, som ophævede byggetilladelsen. Da bygningen i mellemtiden er opført, skal der ske en lovliggørelse af denne.

Forvaltningen anmoder derfor om igangsætning af udarbejdelsen af en lokalplan der giver mulighed for en udvidelse af [adresse], således at udvidelsen lovliggøres retligt.

### Sagsfremstilling

Historik

![](data:image/png;base64...)

[adresse] fik i november 2020 byggetilladelse til at opføre nyt byggeri i forbindelse med den eksisterende butik i [adresse] i Børkop.

Tilladelsen blev indklaget til Planklagenævnet, som i december 2021 ophævede [adresse] afgørelse om byggetilladelse.

Teknisk Udvalg blev orienteret om sagen på mødet d. 18. januar 2022, pkt. nr. 10.

Sagsfremstilling
[adresse] ansøgte i efteråret 2020 om tilladelse til at udvide forretningens eksisterende bygninger. Udvidelsen skulle ske ved at fjerne en eksisterende bygning på ca. 130 m² og efterfølgende opføre en ny bygning på ca. 440 m² til kontor og lager. I forbindelse med byggeriet arbejdede [adresse] også med at udvide og forbedre parkeringsforholdene for kunder.

I november 2020 gav Vejle Kommune byggetilladelse til udvidelsen, idet Forvaltningen vurderede, at udvidelsen var i overensstemmelse med lokalplanens anvendelsesmuligheder.

Afgørelsen blev indklaget til Planklagenævnet, men klagen fik ikke opsættende virkning. [adresse] opførte den pågældende bygning i foråret 2021, mens klagesagen afventede afgørelse.

I december 2021ophævede Planklagenævnet Vejle Kommunes afgørelse om byggetilladelse.

Planklagenævnet vurderede, at udvidelsen medfører, at den samlede bygningsmasse bliver for stor til at kunne indgå i den eksisterende lokalplans anvendelse for "mindre butik". Planklagenævnet vurderede dermed, at den konkrete udvidelse forudsætter, at der tilvejebringes en ny lokalplan.

Afgørelsen betyder, at kommunens byggetilladelse ikke længere gælder, og at der skal ske en lovliggørelse af bygningen. En lovliggørelse kan enten ske retligt, ved udarbejdelse af en ny lokalplan, eller fysisk, ved nedrivning af den pågældende bygning.

I kommunens vurdering af, om der bør ske en retlig eller fysisk lovliggørelse er kommunen forpligtet til, efter almindelige forvaltningsretlige regler, at foretage en afvejning af modstående hensyn, herunder proportionalitetshensyn.

Forvaltningen vurderede i forbindelse med byggesagen, at det er naturligt for en bymidte som Børkop at have en cykelbutik som en del af udbuddet til byens borgere. Denne vurdering lå til grund for beslutningen om at give byggetilladelse. Det var Forvaltningens ønske at sikre, at butikken ikke var nødt til at flytte fra bymidten men også i fremtiden kunne være en del af et bredt butiksudbud i Børkop. Forvaltningen har fortsat denne opfattelse, og foreslår derfor, at der sker en retlig lovliggørelse af byggeriet.

Forvaltningen vurderer at der kan ske en retlig lovliggørelse, ved udarbejdelse af en lokalplan for ejendommen.

Lokalplanens indhold

Lokalplanens område omfatter ejendommen hvorpå [adresse] ligger, [adresse], matr.nr. 4as [adresse], [adresse].

Ejendommen vejbetjenes fra [adresse] og Englystparken.

Lokalplanen skal udarbejdes, så den lovliggør byggeriet på ejendommen.

Kommuneplantillæg

Der skal udarbejdes et tillæg til [adresse] 2021 - 2033.

Det skal afklares, om sagen skal i fordebat.

Høringsperiode

Jævnfør planloven skal høringsperioden for en lokalplan vurderes fra sag til sag i forhold til at tillade rimelig tid til inddragelse af offentligheden. Udgangspunktet er en minimumsfrist på 4 uger, dog 2 uger for mindre lokalplaner, og 8 uger for lokalplaner med tillæg der har været i fordebat.

Høringsperioden for lokalplanen og tillægget er 8 uger jævnfør planloven, da lokalplanen er af en karakter der vurderes at have særlig interesse for offentligheden.

Overtagelsespligt/Frafaldserklæring

Lokalplanområdet er privatejet og i byzone, og en frafaldserklæring er derfor ikke nødvendig.

### Klima og resiliensvurdering

Klima- og resiliensvurdering laves i forbindelse med udarbejdelse af lokalplanforslaget, når der foreligger mere information.

### Sagens videre forløb

Sagen skal alene behandles af Teknisk Udvalg.

### Teknik- og Miljødirektøren indstiller,

|  |  |
| --- | --- |
| at | udarbejdelse af forslag til lokalplan nr. 1376 og tillæg nr. 24 igangsættes. |

### Beslutning

Godkendt.